
Z A P I S N I K
45. sjednice Vijeća Mjesnog odbora „30. svibnja 1990.“
održane 20. siječnja 2025.
u sjedištu Mjesnog odbora, Vinodolska 23,
s početkom u 20,00 sati

NAZOČNI ČLANOVI VIJEĆA:

Snježana Tkalčić-Pisk, Marijana Gregur, Matej Klaić, Matej Dučkić, Željko Đuretec, Lovro Palić i Ana Stepančić Žanić.
Predsjedava Matej Klaić, predsjednik Vijeća.

Zapisnik vodi Željko Đuretec.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 45. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 44. sjednice Vijeća, održane 16. prosinca 2024.

Na prijedlog predsjednika Vijeće jednoglasno utvrđuje

D N E V N I   R E D

1. Program rada Vijeća Mjesnog odbora „30. svibnja 1990.“ za 2025.g.;

2. Zahtjev za jednokratno korištenje prostora;

3. Aktualna komunalna problematika;

4. Pitanja, prijedlozi i obavijesti
Ad 1. 


Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Marijana Gregur, Matej Klaić, Matej Dučkić, Željko Đuretec, Lovro Palić i Ana Stepančić Žanić.

Vijeće jednoglasno donosi

PROGRAM RADA 

VIJEĆA MJESNOG ODBORA „30. SVIBNJA 1990.“ ZA 2025.
(Tekst Programa rada prilaže se ovom zapisniku i njegov je sastavni dio.)

Ad 2. 


Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Marijana Gregur, Matej Klaić, Matej Dučkić, Željko Đuretec, Lovro Palić i Ana Stepančić Žanić.

Vijeće jednoglasno donosi

Z A K LJ U Č A K
1. UDRUZI UMIROVLJENIKA „ZAGREBAČKA DUBRAVA“ Podružnici umirovljenika Čulinec, odobrava se jednokratno korištenje prostora (dvorana) u objektu Mjesnog odbora „30. svibnja 1990.“, u terminu 26. siječnja 2025. od 18,00 do 23,00 sata.

2. Prostor iz točke 1. ovog Zaključka, koristit će  Udruga umirovljenika „Zagrebačka Dubrava“, Podružnica Čulinec,  za druženje,  bez naknade.

3. Udruga umirovljenika „Zagrebačka Dubrava“, Podružnica Čulinec, obvezuje se postupati sa pažnjom dobrog gospodara u korištenju prostora.

4. O jednokratnom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu sa ovim Zaključkom.

Ad 3. 


Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Marijana Gregur, Matej Klaić, Matej Dučkić, Željko Đuretec, Lovro Palić i Ana Stepančić Žanić.
Iz razgovora istaknuto je da se traži od djelatnika Čistoće da prilikom odvoza smeća vrate kante na mjesto gdje su ih našli.

Vijeće jednoglasno donosi

Z A K LJ U Č A K

1. Vijeće Mjesnog odbora „30. svibnja 1990.“ ukazuje na problem odvoza otpada koji se vrši od strane Podružnice Čistoća na području Mjesnog odbora. Djelatnici Čistoće prilikom odvoza komunalnog otpada kante ne ostavljaju na mjesta na kojem su ostavljena već ih razbacaju po ulici a ulice su i tako već zatrpane automobilima pa na taj način kad se kante ne ostave na mjesto gdje su i bile ometaju promet.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.


Ad 4. Pitanja, prijedlozi i obavijesti

Predsjednik obavještava članove Vijeća o dopisu GU za MS, promet, CZ i sigurnost od 13.12.2024.

S obzirom da nije bilo pitanja i prijedloga predsjednik zaključuje sjednicu.
Dovršeno u 21,00 sat.
KLASA: 024-08/25-003/181
URBROJ: 251-13-11-4/004-25-2
Zagreb, 20. siječnja 2025.
Zapisnik sastavio

Željko Đuretec

PREDSJEDNIK VIJEĆA

Mjesnog odbora „30. svibnja 1990.“

Matej Klaić

